સુત્રોનાં જણાવ્યાં અનુસાર આ કામલીલાનો વીડિયો કંમ્પાઉન્ડર ઉતારતો હતો. વડોદરાનાં અનગઢ ગામમાં સેક્સ મેનિયાક ડૉક્ટર પ્રતીક જોષી દ્વારા અમેર મહિલાઓ સાથે આચરવામાં આવતા કેસમાં શહેર પોલીસે કંમ્પાઉન્ડર દિલીપ ગોહિલની ધરપકડ કરી છે. જેમાં આરોપી કંમ્પાઉન્ડરે સેક્સ મેનિયાક ડોકટરનાં ૧૩૫ જેટલા વીડિયો ઉતાર્યા હતા, જેમાંથી કેટલાક તેણે ડિલીટ પણ કર્યા હતા અને કેટલાક વીડિયો તેણે તેના મિત્રવર્તુળમાં પણ મોકલ્યા હતા. પોલીસે આ સિવાય એક પેન ડ્રાઇવમાંથી પણ ૨૫ જેટલા અન્ય વીડિયો જપ્ત કર્યા છે. તો પોલીસની તપાસમાં, દુષ્કર્મ બાદ વીડિયો ઉતારવાના કેસમાં ગામનાં જ કેટલાક લોકો કામલીલાનો વીડિયો બતાવી ડૉક્ટર પ્રતિક જોષીને બ્લેકમેઇલ કરતા હોવાનું પણ બહાર આવ્યુ છે. જેમાં અનગઢ ગામનાં ઉપ સરપંચની પણ તેમાં ભૂમિકા હોવાનું સામે આવ્યું છે.